CELEX: 32013D0346
Language: ro
Date: 2013-06-28 00:00:00
Title: 2013/346/UE: Decizia de punere în aplicare a Comisiei din 28 iunie 2013 de aprobare a planului prezentat de Croația pentru aprobarea unităților în scopul comerțului în interiorul Uniunii cu păsări de curte și ouă pentru incubație în conformitate cu Directiva 2009/158/CE a Consiliului [notificat cu numărul C(2013) 3988]  Text cu relevanță pentru SEE

2.7.2013   
            
            
               RO
            
            
               Jurnalul Oficial al Uniunii Europene
            
            
               L 183/12
            
         
      DECIZIA DE PUNERE ÎN APLICARE A COMISIEI
   
   din 28 iunie 2013
   de aprobare a planului prezentat de Croația pentru aprobarea unităților în scopul comerțului în interiorul Uniunii cu păsări de curte și ouă pentru incubație în conformitate cu Directiva 2009/158/CE a Consiliului
   [notificat cu numărul C(2013) 3988]
   (Text cu relevanță pentru SEE)
   (2013/346/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (1), în special articolul 3 alineatul (1) al doilea paragraf,
   întrucât:
   
               (1)
            
            
               Articolul 3 alineatul (1) din Directiva 2009/158/CE prevede că statele membre trebuie să înainteze Comisiei un plan cu măsurile naționale pe care intenționează să le pună în aplicare pentru a asigura respectarea normelor stabilite în anexa II la respectiva directivă în vederea aprobării unităților în scopul comercializării acestor mărfuri în interiorul Uniunii.
            
         
               (2)
            
            
               În vederea aderării la Uniunea Europeană la data de 1 iulie 2013, Croația a prezentat Comisiei planul său în conformitate cu articolul 3 alineatul (1) din Directiva 2009/158/CE. Acest plan, astfel cum a fost modificat în urma sugestiilor formulate de Comisie în cursul examinării, îndeplinește criteriile stabilite în Directiva 2009/158/CE și permite atingerea obiectivelor din această directivă, sub rezerva punerii sale în aplicare eficiente și actualizării periodice de către Croația. Prin urmare, planul ar trebui aprobat.
            
         
               (3)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Se aprobă planul prezentat Comisiei de către Croația la 19 aprilie 2013 care descrie măsurile naționale care trebuie aplicate pentru a asigura respectarea normelor stabilite în anexa II la Directiva 2009/158/CE pentru aprobarea unităților în scopul comerțului în interiorul Uniunii cu păsări de curte și ouă pentru incubație, astfel cum se prevede la articolul 3 alineatul (1) din directiva menționată.
   Articolul 2
   Prezenta decizie se adresează statelor membre.
   
      Adoptată la Bruxelles, 28 iunie 2013.
      
         
            Pentru Comisie
         
         Tonio BORG
         
         
            Membru al Comisiei
         
      
   
   
      (1)  JO L 343, 22.12.2009, p. 74.